Սերգեյ Բուլատով

Սերգեյ Ալեքսանդրովիչ Բուլատով (, ), խորհրդային և ռուս ֆուտբոլիստ, հարձակվող, մարզիչ։

Կենսագրություն 
Բուլատովի հայրը Սվերդլովսկից է, «Ուրալմաշում» եղել է հարձակվող։

Յոթ տարեկանում հայրը Սերգեյին տարել է խմբակ։ Ավարտել է «Ուրալի» մարզական գիշերօթիկ դպրոցը, որից հետո՝ 1988 թվականին, տեղափոխվել է «Ուրալմաշ»։ Հաջորդ տարի նա ընդգրկվել է թիմի հիմնական կազմում։

1991 թվականին հանդես է եկել Նիժնի Տագիլի «Ուրալեց» ակումբում։

Այնուհետև խաղացել է Պերմի «Զվեզդայում», Կալինինգրադի «Բալթիկայում», Սամարայի «Կռիլյա Սովետովում», Վորոնեժի «Ֆակելում», Կրասնոյարսկի «Մետալուրգում», Կազանի «Ռուբինում», Գրոզնիի «Թերեքում», Նաբերեժնիե Չելնիի «Կամազում»։

2000 թվականի հունիսին հարձակման է ենթարկվել․ ավտոկայանատեղիում դանակով վիրավորվել է թոքի շրջանում։ Անգիտակից վիճակում հայտնվել է հիվանդանոցում։ Հիվանդության պատմության մեջ նույինիսկ մահվան ամսաթիվ են նշել, սակայն Բուլատովը ողջ է մնացել, թեև հիվանդանոցում մնացել է ավելի քան երկու ամիս։

2006-2008 թվականներին աշխատել է «Կամազում»՝ որպես մարզիչ-սելեկցիոներ, 2009 թվականին՝ Բրյանսկի «Դինամոյի» գլխավոր մարզիչ, իսկ 2010 թվականին՝ Աստրախանի «Վոլգարում»՝ գլխավոր մարզիչ։

2012 թվականին դարձել է «Ուրալի» սելեկցիոները։ 2012 թվականի ապրիլի 5-ից՝ Ալեքսանդր Պոբեգալովի հրաժարականից հետո, դարձել է ակումբի գլխավոր մարզչի պաշտոնակատարը։ 2012 թվականի ամռանը, PRO արտոնագրի բացակայության պատճառով, 2012-2013 մրցաշրջանի համար հայտավորվել է որպես ավագ մարզիչ։ 2012 թվականի օգոստոսին հրաժարական է տվել ավագ մարզչի պաշտոնից։

2013-2014 մրցաշրջանում աշխատել է որպես Յարոսլավլի «Շիննիկի» ավագ մարզիչ։

2014 թվականի մայիսին նշանակվել է Կուրսկի «Ավանգարդ» ակումբի գլխավոր մարզիչ, սակայն թիմի վատ արդյունքների պատճառով (11-րդ տեղ) 2014 թվականի դեկտեմբերին հեռացվել է աշխատանքից։

2016 թվականի ամռանը գլխավորել է «Սախալինը»։ 2017 թվականի մարտին հեռացել է «Սախալինից»։

2017 թվականի հունիսին նշանակվել է Մոսկվայի «Արարատի» գլխավոր մարզիչ։ 2017 թվականի հուլիսի 30-ին «ընտանեկան հանգամանքների բերումով» լքել է պաշտոնը։

2018 թվականի փետրվարին կրկին գլխավորել է «Սախալինը»։

2019 թվականին եղել է Վորոնեժի «Ֆակելի» գլխավոր մարզիչը, այնուհետև նշանակվել է Երևանի «Արարատի» գլխավոր մարզիչ։

2020 թվականից մարզիչ է «Կռիլյա Սովետով» թիմում։

Նվաճումներ 
 Ռուսաստանի առաջնության Առաջին լիգայի հաղթող․ 1995
 Ռուսաստանի առաջնության Առաջին դիվիզիոնի հաղթող․ 1999
 Ռուսաստանի առաջնության Առաջին դիվիզիոնի հաղթող․ 2002
 Ռուսաստանի առաջնության Առաջին լիգայի լավագույն ռմբարկու․ 1995․ 29 գոլ

Ծանոթագրություններ

Արտաքին հղումներ 
 Сергей Булатов: «Красноярск показался натуральным Рио-де-Жанейро»

Ռուս ֆուտբոլիստներ
Ռուս ֆուտբոլային մարզիչներ
Կռիլյա Սովետովի ֆուտբոլիստներ
Ուրալի ֆուտբոլիստներ
Ռուբինի ֆուտբոլիստներ
Ֆակելի ֆուտբոլիստներ
Ֆուտբոլի հարձակվողներ
Ֆուտբոլային մարզիչներ
Ռուսաստանի Պրեմիեր Լիգայի խաղացողներ